Diari Oficial de la Generalitat Valenciana


Sumari del DOGV 5341, del 07-09-2006 (2006/10909)

RESOLUCIÓ de 27 de juliol de 2006, de la Direcció General de Qualitat Ambiental, per la qual s'atorga a l'empresa Tierra Atomizada, SA, l'autorització ambiental integrada per a una indústria de fabricació d'argiles atomitzades amb sistema de cogeneració en el terme municipal de l'Alcora (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5341

Data del DOGV
:   07-09-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/10024


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 27 de juliol de 2006, de la Direcció General de Qualitat Ambiental, per la qual s'atorga a l'empresa Tierra Atomizada, SA, l'autorització ambiental integrada per a una indústria de fabricació d'argiles atomitzades amb sistema de cogeneració en el terme municipal de l'Alcora (Castelló). [2006/10231]  
Vistos els documents que apareixen en l'expedient 056/04 IPPC, instruït a instància de l'empresa Tierra Atomizada, SA, a fi d'obtindre l'autorització ambiental integrada per a una indústria de fabricació argiles atomitzades amb sistema de cogeneració, s'emet la present resolució de conformitat amb els següents,  
Antecedents de fet  
Primer. Amb data 16 de juliol de 2004, el Sr. Jaime Ramos Marco en representació de l'empresa Tierra Atomizada, SA, amb CIF K-99.722.274, presenta a la Conselleria de Territori i Habitatge, la sol·licitud d'autorització ambiental integrada per a una indústria de fabricació d'argiles atomitzades amb sistema de cogeneració ubicada en el camí Foies Ferraes, s/n de l'Alcora, i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de l'Alcora amb data 16 de desembre de 2003.  
Segon. Una vegada admesa a tràmit la sol·licitud, la Conselleria va remetre la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Basant-se en els informes d'idoneïtat rebuts es requerix a l'empresa nova documentació, que es presenta en distintes dates.  
Quart. Amb data 14 de gener de 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, i es publica anunci en el Diari Oficial de la Generalitat Valenciana (DOGV núm. 4924).  
Durant el qual no es presenten al·legacions al projecte ni en aquesta conselleria ni en l'Ajuntament de l'Alcora, constant en l'expedient certificat de la informació pública.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, i s'emet amb data 4 de maig de 2005 el corresponent informe.  
Així mateix, s'ha incorporat a l'expedient l'informe d'adequació del Servei de Residus Industrials.  
Sisé. Amb data 30 de juny de 2005 la Direcció General de Gestió del Medi Natural emet la Declaració d'impacte ambiental, en la qual estima acceptable, només a l'efecte ambiental l'Estudi d'impacte ambiental de la fàbrica d'argiles atomitzades, sempre que l'activitat s'exercisca amb les previsions de l'esmentat estudi i amb els condicionants de la declaració, que es detallen en l'annex II de la present resolució.  
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 19 d'octubre de 2005 sobre l'admissibilitat de l'abocament.  
Huité. En l'expedient 056/04 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002 i que ha sigut incorporada a la proposta de resolució.  
Nové. Amb data 29 de març de 2005 es realitza el tràmit d'audiència a l'interessat, després de presentar escrit d'al·legacions amb data 7 d'abril de 2005.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de la dita llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria de Territori i Habitatge, resolc:  
Primer. Concedir a Tierra Atomizada, SA l'Autorització ambiental integrada per a la fabricació d'argiles atomitzades amb sistema de cogeneració situada en el camí Foies Ferraes, s/n de l'Alcora (Castelló), d'acord amb el projecte bàsic per a la sol·licitud d'autorització ambiental integrada en la fàbrica de paviment i revestiment ceràmics, de juny de 2004, i subscrit pel Sr. Francisco J. Bonastre Ripoll, que queda inscrita en el Registre General d'Instal·lacions IPPC de la Comunitat Valenciana amb el número 039-06/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
1.1.1. Emissions difuses de partícules  
S'ha de mostrejar la fracció PM10, i ha de complir:  
. Valor mitjà de valors de 24 hores: 40 €g/m³.  
. Màxim de tots els valors mitjans diaris: 50 €g/m³.  
Aquests valors han de complir-se simultàniament.  
Anualment es realitzaran en cada punt de mostratge de la instal·lació els mostratges següents:  
PM10: 4 dies laborables consecutius durant les 24 hores del dia durant 3 setmanes consecutives.  
A fi de garantir l'adequació de les condicions meteorològiques durant el mostratge, s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà a la mateixa duració que les esmentades condicions meteorològiques.  
1.1.2. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
Per a focus d'origen en atomitzadors que tinguen en l'actualitat sistemes correctors de via humida instal·lats, el límit de partícules que s'ha de complir serà 50 mg/Nm³ fins al 30 d'octubre de 2015. A partir d'aqueixa data s'ha de complir el límit genèric de 30 mg/Nm³.  
S'ha de dur a terme un pla d'acció que permeta caracteritzar de forma representativa els nivells d'emissió de fluor i bor dels focus que evacuen gasos procedents de processos d'atomització.  
1.1.3. Emissions sonores i vibracions  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica. En concret, els límits sonors externs per a zones d'ús industrial, són:  
NIVELLS DIÜRN NOCTURN  
Soroll 70 dB(A) 60 dB(A)  
No obstant això, una vegada adaptada l'ordenança municipal sobre sorolls i vibracions de l'Alcora a l'esmentada llei autonòmica, s'aplicaran els límits establits en aquesta, en cas de ser més restrictius.  
1.2. Aigües  
1.2.1. Aigües d'abastiment  
S'ha d'obtindre l'ampliació de la concessió d'aprofitament d'aigües subterrànies.  
1.2.2. Aigües residuals industrials  
S'actuarà segons el que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
No es realitzarà cap abocament d'aquestes aigües a la xarxa de sanejament.  
1.2.3. Aigües residuals sanitàries  
Les aigües sanitàries seran evacuades mitjançant camió cisterna a l'EDAR de Castelló i de Vila-real.  
S'ha d'aportar l'ampliació de l'autorització dels abocaments d'aigües sanitàries emesa per l'entitat de Sanejament, conforme al cabal indicat en el projecte.  
1.2.4. Aigües pluvials  
Es conduiran a la xarxa de sanejament de pluvials mitjançant xarxa separativa.  
S'ha de presentar a la Direcció General de Qualitat Ambiental, un certificat emés pel titular del col·lector.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir el que establix el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de productes ceràmics en les instal·lacions del centre productiu detallat en l'annex I siga de l'ordre de 1.235.579 tones/any.  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 237/P/RTP/CV, conforme establix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite.  
Els residus no perillosos s'entregaran a gestor autoritzat per a aquesta activitat, tal com consta en el projecte.  
Al seu torn, s'autoritza a la mercantil COGENERACIÓN Tierra Atomizada, SA (COTASA) la producció dels següents residus perillosos en les seues instal·lacions de cogeneració, sempre que la seua capacitat de generació anual siga de l'ordre de magnitud que a continuació es detalla i la producció d'energia en les instal·lacions del centre productiu detallat en l'annex I siga de l'ordre de 77.332.409 kWh/any.  
Aquest centre productiu queda inscrit en el Registre de Xicotets Productors de Residus Perillosos de la Comunitat Valenciana amb el número 12/14.203.  
3.2. Gestió de residus  
S'autoritza Tierra Atomizada, SA per a realitzar les operacions de reciclatge o reutilització del següent residu perillós, sempre que la seua capacitat de tractament anual siga de l'ordre de magnitud que a continuació es detalla:  
Codi LER Tipus de residu Quantitat (t/any)  
19 02 05\* Llots ceràmics 24.000  
Per a aquesta autorització de gestió es manté el número de referència que disposava l'empresa, 253/G/RTP/CV.  
Al seu torn, s'autoritza Tierra Atomizada, SA per a realitzar l'operació de valoració R5 (reciclatge o recuperació d'altres matèries inorgàniques) dels següents residus no perillosos, sempre que la seua capacitat de tractament anual siga de l'ordre de magnitud que a continuació es detalla:  
Codi LER Tipus de residu Quantitat (t/any)  
08 02 02 Llots aquosos que contenen   
 materials ceràmics 185.097  
08 02 03 Suspensions aquoses que   
 contenen materials ceràmics   
10 12 01 Residus de preparació de mescles   
 abans del procés de cocció 35.867  
10 12 03 Partícules i pols 15.372  
Per a tot això es manté el número de referència de què disposava l'empresa, 33/V/RNP/CV.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques.  
4.1.1. Emissions de partícules per fonts difuses.  
5.2.1.3. Emmagatzemament i manipulació de materials pulverulents.  
L'emmagatzemament i la manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents que entren en el complex han de realitzar-se en naus tancades i en depressió. En el termini màxim d'un any des de l'obtenció de l'autorització ambiental integrada l'empresa ha de presentar un pla d'adaptació perquè l'aprove la Direcció General de Qualitat Ambiental de la Conselleria de Territori i Habitatge. La data límit per a l'execució d'aquest pla serà la primera renovació o modificació substancial de l'autorització ambiental integrada de la instal·lació.  
No obstant això, a partir del 31 d'octubre de 2007 i fins a la completa implantació del pla d'adaptació s'exigirà per al desenvolupament de les dites operacions a cel obert el compliment de les condicions següents:  
. Es disposarà d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient en l'entorn de la instal·lació. Aquest sistema ha de desenvolupar-se d'acord amb els criteris fixats per la Direcció General de Qualitat Ambiental i necessitarà la seua aprovació.  
. El parc d'emmagatzemament estarà distribuït en compartiments o cel·les formades com a mínim per tres murs de contenció. L'altura de les cel·les serà sempre superior a l'altura de la recollida, almenys, en una distància equivalent al 10% del costat major de la seua base. Així mateix, la zona d'accés a la cel·la ha d'estar lliure de material, almenys, en una distància equivalent al 10% de l'amplària d'accés a aquesta. Per a facilitar el compliment d'aquestes restriccions s'ha de marcar de forma clara en parets i sòl les distàncies mínimes establides, havent de ser fàcilment visibles en tot moment.  
L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de l'aplec.  
. Es mantindrà constantment humitejada la superfície del material recollit a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'ha de disposar d'un registre dels cabals emprats.  
Com a alternativa, mentre els aplecs no siguen manipulats podran ser coberts per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
. Operacions de càrrega i trituració de matèries primeres a granel.  
. Operacions d'emmagatzemament i descàrrega de grànul atomitzat.  
. Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.8.4.1. Transport de materials pulverulents  
El transport de materials pulverulents es realitzarà en les condicions següents:  
. Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
. Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
. Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.  
4.1.2. Emissió de contaminants per focus canalitzats  
Han de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
3.7.7.7. Sistemes de depuració de partícules  
Han de disposar de sistemes correctors de depuració de partícules almenys els focus que evacuen corrents de gasos provinents de material pulverulent. El funcionament correcte d'aquests sistemes correctors s'assegurarà mitjançant el control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificada per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
Per al cas dels atomitzadors, d'acord amb l'article 17 de l'ordenança municipal per a la qualitat de l'aire de l'Ajuntament de l'Alcora, s'ha d'instal·lar en els seus sistemes de correcció de la contaminació atmosfèrica equips de mesurament en continu d'emissió de partícules a fi de controlar les emissions i preveure qualsevol avaria.  
5.7.0.0. Condicions de presa de mostres i expressió de resultats  
a) Punts de presa de mostra: Els focus canalitzats, han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Han de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
Es realitzaran controls periòdics de les canaletes que transporten l'aigua residual industrial des de tots els focus de generació fins a les basses d'emmagatzemament, que seran perfectament impermeable.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació dels que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
Quant a l'activitat de gestió de residus, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus. Així mateix, emplenarà la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, així com les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 de la dita llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
El titular ha de disposar del Llibre de Control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 30 de juny de 2005, que s'adjunta en l'annex II de la present resolució.  
7. Altres condicions  
Han de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de juliol de 2006.. El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
L'activitat de Tierra Atomizada, SA és la fabricació d'argila atomitzada i la producció d'energia elèctrica a través de la planta de cogeneració ubicada en el mateix emplaçament. La dita planta posseïx quatre turbines de les quals una d'aquestes (turbina núm. 1) és propietat de la mateixa empresa i les altres tres (turbines núm. 2, 3 i 4) de COTASA, la titularitat de les quals és compartida entre Tierra Atomizada, SA i Iberdrola, SA.  
En el projecte s'incorpora l'ampliació de la seua activitat, relativa a la instal·lació d'una planta de rebutjos.  
El procés de producció d'argila atomitzada és el següent:  
. Recepció de matèries primeres.  
. Emagatzematge de matèries primeres en graners i eres.  
. Emmagatzematge de matèries primeres en sitges.  
. Dosificació de les matèries primeres per al procés productiu pròpiament dit.  
. Mòlta en molins continus i discontinus.  
. Deixatació.  
. Emmagatzematge intermedi en basses.  
. Tamisat.  
. Atomització.  
. Emmagatzematge del producte final en sitges.  
. Càrrega, expedició del producte final.  
Les aigües residuals industrials són recirculades, juntament amb els fangs i les suspensions aquoses d'altres indústries del taulellet, en el procés de fabricació de la barbotina, per la qual cosa no hi ha cap focus emissor a llit, sòl o subsòl. Pel que fa a l'aigües sanitàries, aquestes són enviades amb camió cisterna a l'EDAR de Castelló i Vila-real. I les aigües pluvials conduïdes al col·lector de la zona industrial on està ubicada l'empresa.  
Els gasos generats en el procés de cogeneració són enviats als atomitzadors per a l'assecatge de les argiles.  
Es disposa de filtres de mànegues, ciclons i abatidores en distintes seccions del procés productiu de Tierra Atomizada, SA, amb les corresponents ximeneres en cada focus emissor.  
El magatzem de residus es realitza en una nau aïllada, independent i semioberta, en la qual es disposa de canaletes i el pendent del sòl oportuna per a recollir els possibles vessaments fins una arqueta.  
ANNEX II  
Condicionat de la declaració d'impacte ambiental  
1. Han de condicionar la zona d'amuntonament de pols recollida de les instal·lacions, per al seu reprocessament, disposant-la davall coberta.  
2. Condicionar rampes i les tremuges de càrrega, d'entrada en procés i de rebutjos, disposant-los totalment davall coberta i en depressió amb sistema de captació de pols generada en la bolcada.  
3. Disposar de parament vertical de tancament i portes en zona de càrrega i expedició, molls 5 i 6, evitant la disseminació de la pols generada durant la càrrega de camions.  
4. Condicionar les cobertes de cintes exteriors i transferències entre elles, evitant vessaments.  
5. Disposar de gual de llavament de rodaments de camions en l'eixida de la indústria.  
6. Controlar sistemàticament que les caixes dels camions isquen envelades, inclosos els buits.  
7. Totes les substàncies que puguen ser catalogades com a residus, seran adequadament emmagatzemades i entregades a gestor autoritzat, segons la Llei 10/2000, de 12 de desembre, de residus de la Comunitat Valenciana.  
8. Millorar l'exigua barrera verda perimetral existent d'oliveres en flancs nord i est, confrontant amb la urbanització, mitjançant ciprers.  
9. Quant a la zona d'emmagatzemament de residus perillosos:  
. Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals i de fàcil accés de manera que es minimitze el risc d'accidents en la càrrega/descàrrega dels diversos residus.  
. Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistemes de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals en cas de vessament supose un augment de la seua perillositat o dificulten la seua gestió.  
10. El titular de la instal·lació estarà obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
11. Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
12. Els resultats del Programa de vigilància ambiental determinaran si s'han d'implementar les mesures correctores adaptades per a previndre la contaminació acústica (obertures per a ventilació dotades de silenciadors, etc.). Ha de complir-se el que establix el títol IV, capítol II Condicions acústiques de les activitats comercials, industrials i de servei i el títol II, capítol II Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica. En tot cas, l'activitat industrial ha de dur-se a terme amb les finestres i els accessos a les naus tancades.  
13. L'altura de les ximeneres ha de ser clarament superior a la dels edificis o estructures pròximes confrontants, de manera que no es produïsquen turbulències que garantisquen la dispersió.  
14. L'activitat ha de disposar d'un llibre de registre per a cada un dels focus emissors contaminants, segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els serveis territorials de la Conselleria de Territori i Habitatge. Així mateix han de presentar correctament emplenada l'adaptació de l'enquesta que apareix en l'annex V de la mencionada ordre, que igualment es troba disponible en els mencionats serveis territorials.  
15. Quant al Programa de vigilància ambiental ha de constar de les accions:  
. Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.  
. Atés que gestiona residus d'esmalts de molt diferents procedències han de realitzar mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada cada any.  
. Mesuraments del soroll ambiental en l'entorn immediat de la parcel·la de l'activitat, o en l'interior dels habitatges o instal·lacions que puguen estar pròximes o confrontants. En especial en la urbanització confrontant en el cantó nord-est de la parcel·la de la indústria. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
. S'asseguraran les condicions d'operació d'acord amb el que establix el Projecte d'execució i l'Estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
. El Programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
16. Altres condicionants ambientals que s'establisquen a través de les autoritzacions sectorials que siguen d'aplicació.  
17. Qualsevol modificació o ampliació del projecte presentat, així com si es detecta algun impacte ambiental no previst en l'Estudi d'impacte ambiental, han de ser comunicats a la Conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.